Številka: 90009-1/2024-3

Datum: 8. 11. 2023

**Z A P I S N I K**

6. seje **Odbora za lokalno samoupravo,** ki je bila v četrtek, 14. 3. 2024.

Seja je potekala v Klubu 15, Mestna hiša, Mestni trg 1, Ljubljana.

Sejo je vodila predsednica odbora Darinka Kovačič.

Na seji so bili navzoči člani in članice odbora:

Darinka Kovačič (predsednica), Stanka Ferenčak Marin, Zoran Nikolovski, Jure Pfeifer, Aleš Primc in strokovna sodelavka Mateja Kavka.

Za sejo sta bila opravičena Mateja Špan in Tone Podobnik.

Na sejo sta bila vabljena direktor MU MOL Miha Verbič in vodja Odseka za kadre Magdalena Škerl.

Seja se je pričela ob 16.00 uri.

**Predlog dnevnega reda:**

1. **Potrditev zapisnika 5. seje odbora**
2. [**Predlog Odloka o spremembah in dopolnitvah Odloka o organizaciji in delovnem področju Mestne uprave Mestne občine Ljubljana s predlogom za hitri postopek**](https://intra.ljubljana.si/VodstvoInOddelki/MOL-MU-KZ/OSZRM/Priprava%20na%20sejo%20MS%20MOL/3.3%20Dopolnitve%20Odloka%20o%20organizaciji%20in%20del.%20podro%C4%8Dju%20MU%20MOL.pdf)
3. **Razno**

O dnevnem redu ni razpravljal nihče, zato je predsednica dala na glasovanje naslednji

**PREDLOG SKLEPA:**

**Odbor za lokalno samoupravo sprejme predlog dnevnega reda 6. seje odbora.**

Navzočih je bilo 5 članov.

Za je glasovalo 5 članov. Proti ni glasoval nihče.

Sklep je bil sprejet.

**AD 1.**

**Potrditev zapisnika 5. seje odbora**

Gradivo za to točko so člani odbora prejeli s sklicem seje.

O zapisniku ni razpravljal nihče, zato je predsednica dala na glasovanje naslednji

**PREDLOG SKLEPA:**

**Odbor za lokalno samoupravo potrdi zapisnik 5. seje odbora v predloženi obliki in vsebini.**

Navzočih je bilo 5 članov.

Za je glasovalo 5 članov. Proti ni glasoval nihče.

**AD 2.**

**Predlog Odloka o spremembah in dopolnitvah Odloka o organizaciji in delovnem področju Mestne uprave Mestne občine Ljubljana s predlogom za hitri postopek**

Uvodno obrazložitev in odgovore na vprašanja sta podala direktor MU MOL Miha Verbič, in vodja Odseka za kadre Magdalena Škerl. Razpravljali so vsi navzoči člani odbora. Po razpravi je predsednica dala na glasovanje naslednja predloga sklepov:

**1. PREDLOG SKLEPA:**

**Odbor za lokalno samoupravo predlaga županu, da pristojna služba MOL o nadaljnjem postopku sistematizacije delovnih mest Službe za energetsko upravljanje seznani Odbor za lokalno samoupravo in posreduje tudi mnenje sindikata.**

Navzočih je bilo 5 članov.

Za je glasovalo 5 članov. Proti ni glasoval nihče.

Sklep je bil sprejet.

**2. PREDLOG SKLEPA:**

**Odbor za lokalno samoupravo podpira sprejem predloga Odloka o spremembah in dopolnitvah Odloka o organizaciji in delovnem področju Mestne uprave Mestne občine Ljubljana po hitrem postopku.**

Navzočih je bilo 5 članov.

Za so glasovali 4 člani. Proti ni glasoval nihče.

Sklep je bil sprejet.

**3. PREDLOG SKLEPA:**

**Odbor za lokalno samoupravo podpira sprejem predloga Odloka o spremembah in dopolnitvah Odloka o organizaciji in delovnem področju Mestne uprave Mestne občine Ljubljana.**

Navzočih je bilo 5 članov.

Za so glasovali 4 člani. Proti ni glasoval nihče.

Sklep je bil sprejet.

**AD 5**

**Razno**

Aleš Primc je predlagal, da se na podlagi informacije Službe za lokalno samoupravo glede dostopnosti gibalno oviranih do prostorov ČS MOL prejme sklep. Po razpravi, v kateri so sodelovali vsi navzoči člani odbora je predsednica dala na glasovanje naslednji

**PREDLOG SKLEPA:**

**Na podlagi podanih informacij Službe za lokalno samoupravo o dostopnosti gibalno oviranih do prostorov ČS MOL Odbor za lokalno samoupravo predlaga županu MOL, da se v najkrajšem možnem času uredi vse potrebno za dostopnost gibalno oviranih do vseh prostorov četrtnih skupnosti MOL na lokacijah, kjer to še ni mogoče.**

Navzoči so bili 4 člani.

Za so glasovali 4 člani. Proti ni glasoval nihče.

Sklep je bil sprejet.

Seja je bila končana ob 17.00 uri.

Zapisala:

*Mateja Kavka*

*Darinka Kovačič*

Predsednica